
Parlamentul României

Camera Deputaţilor

	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	  11.2.2014

	Nr.
	  4c-6/585


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor, transmis Comisiei pentru dezbatere şi avizare în fond, în procedură obişnuită, cu adresa nr. PL. x 595 din 16 decembrie 2013.

VICEPREŞEDINTE,

Laurenţiu Nistor
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti
	11.2.2014

	Nr.
	4c-6/585


R A P O R T   

asupra propunerii legislative pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată spre dezbatere şi avizare în fond, în procedură obişnuită, cu propunerea legislativă pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor, transmisă cu adresa nr. PL. x 595 din 16 decembrie 2013, înregistrat cu nr.4c-6/585 din 18 decembrie 2013.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.1018/27.09.2013);

Propunerea legislativă are ca obiect de reglementare modificarea art. 9 din Ordonanţa Guvernului nr. 27/2002 privind reglementarea activităţii de soluţionare a petiţiilor, cu modificările şi completările ulterioare, în sensul majorării la 30 de zile a perioadei suplimentare cu care se poate prelungi termenul în care autorităţile sau instituţiile publice au obligaţia de a răspunde la petiţii în cazul în care aspectele sesizate prin petiţie necesită o informare şi o cercetare mai amănunţite. În prezent, acest termen este de 15 zile şi el se adaugă termenului general de 30 de zile prevăzut de art. 8 din Ordonanţa Guvernului nr. 27/2002.
Potrivit prevederilor art.61 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat propunerea legislativă în şedinţa din 11 februarie 2013.
La lucrările Comisiei au fost prezenţi 23 deputaţi, din totalul de 25 de membri ai Comisiei.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor.
În raport de obiectul şi conţinutul său, proiectul de lege face parte din categoria legilor ordinare.
	VICEPREŞEDINTE,

	SECRETAR,

	
    Laurenţiu Nistor

	Ion Marcel CIOLACU


Întocmit,

Consilier Alina Tănase

